En quasi tot lo termin de Ribeseya se charra l'astur-leyonés, en grau abanzau de sustitución por part de l'idioma castellán. La parla astur-leyonesa de Ribesella se clasifica en l'astur-leyonés oriental, a on s'incluye l'asturián oriental y lo cantabro, con caracters de parla de transición enta lo castellán. En Berbes se considera que se charra asturián central por conservar a f- inicial sin aspirar. En lo lugar de Cuerres se conoix la terminación /-as/ en los plurals coincidindo con l'aria 2 de l'asturián oriental a on son las parlas d'Onís, Cabrales y Llanes. Totz los atros lugars perteneixen a l'aria 1 de l'asturián oriental chunto con Cangues d'Onís y Amieva.